SUA vor denuclearizarea totală a Coreei de Nord. Cum a reacţionat sora lui Kim Jong-Un.
J. Sullivan, consilier pe probleme de securitate, vorbește despre negocieri. Biden anunță că ar fi deschis la discuții cu Phenianul pe tema armamentului nuclear. SUA doresc denuclearizarea totală a Coreei de Nord. Sora lui Kim Jong Un, Yo Un, spune că americanii vor fi dezamăgiți.
Statele Unite vor să reia dialogul cu Coreea de Nord pe tema arsenalului nuclear deținut de regimul de la Phenian.Anunțul a fost făcut într-un interviu tv de Jake Sullivan, consilierul pe probleme de securitate al Casei Albe."Ei bine, timpul ne va spune. Ceea ce a transmis președintele Biden este că Statele Unite sunt pregătite să se implice în negocieri cu Coreea de Nord. Pe programul nuclear, cu obiectiv final: denuclearizarea totată a Coreei de Nord. Așteptăm un semnal clar de la Phenian, că cele două părți sunt gata să se așeze la masă și lucrează în direcția corectă", a declarat Jake Sullivan.Imediat după declarația lui Sullivan, sora dictatorului din Coreea de Nord a anunțat la agenția centrală de știri că americanii vor aștepta în zadar.De altfel, și Kim Jong Un i-a avertizat pe nord coreeni că trebuie să se pregătească pentru o confruntare cu Statele Unite: “Un proverb coreean spune că nu e important să ai vise, ci cum le interpretezi. Pare că SUA interpretează situația astfel încât să-și asigure confortul".